তিউনিসিয়ায় ফরাসি প্রোটেক্টরেট যুগে ফরাসি কর্তৃপক্ষ তিউনিসিয়ার পতাকা পরিবর্তন করেনি। তবে, ২০০০ সালে প্রকাশিত "ফ্ল্যাগ বুলেটিন"-এর একটি নিবন্ধ অনুসারে, ফরাসি আশ্রয়ে থাকাকালীন সময়ে স্বল্প সময়ের জন্য ফ্রান্সের পতাকাটি তিউনিসিয়ার পতাকার ক্যান্টনে স্থাপন করা হয়েছিল। ভেক্সিলোলজিস্ট "হুইটনি স্মিথ" বলেছিলেন যে ফরাসি পতাকাটি যুক্ত করার মাধ্যমে "তিউনিশিয়ার আনঅফিসিয়াল পতাকার পরিবর্তন করা হয়েছিল যা মাত্র কয়েক বছরের জন্য ব্যবহৃত হয়েছিল"। তিনি আরো বলেন:
তবে, ১৯০৪ সালের ২৪ জুলাই ফরাসি দৈনিক ""লে পেটিট জার্নালে"" তিউনিসের "বে" এর ফ্রান্স সফর সম্পর্কিত প্রতিবেদনে বে'র প্যারিসের "হোটেল ডি ভিলি" পরিদর্শনের যে চিত্রায়ন করা হয়েছে তাতে উক্ত (ক্যান্টনে ফরাসি পতাকা যুক্ত) পতাকা দেখা যায় বলে বিষয়টি নিয়ে সন্দেহের সৃষ্টি হয়। এ সম্পর্কে "ফ্ল্যাগস অফ দ্যা ওয়ার্ল্ডে"র "ইভান স্যাচে" দাবি করেছেন যে, "এই পতাকার নকশা আগে দেখা যায়নি। তাই এটি ভুল হতে পারে। এ থেকে বোঝা যাচ্ছে যে সাংবাদিক সম্ভবত এই অনুষ্ঠানটিতে ছিলেন না বা তিনি ভুল পতাকার অঙ্কন অনুলিপি করেছিলেন।"

ফরাসি আশ্রিত রাজ্য (প্রোটেক্টরেট)
অর্থ
বর্ণনা
ব্যবহার